CELEX: 32014D0514
Language: lt
Date: 2014-07-31 00:00:00
Title: 2014/514/ES: 2014 m. liepos 31 d. Komisijos įgyvendinimo sprendimas, kuriuo Korėjos Respublikos laboratorijoms suteikiamas leidimas atlikti pasiutligės vakcinų veiksmingumo kontrolės serologinius tyrimus (pranešta dokumentu C(2014) 5352)  Tekstas svarbus EEE

2.8.2014   
            
            
               LT
            
            
               Europos Sąjungos oficialusis leidinys
            
            
               L 231/11
            
         KOMISIJOS ĮGYVENDINIMO SPRENDIMAS
   2014 m. liepos 31 d.
   kuriuo Korėjos Respublikos laboratorijoms suteikiamas leidimas atlikti pasiutligės vakcinų veiksmingumo kontrolės serologinius tyrimus
   
      
         (pranešta dokumentu C(2014) 5352)
      
   
   (Tekstas svarbus EEE)
   
      (2014/514/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, paskirta Prancūzijos Nansi mieste įsteigta Agence française de sécurité sanitaire des aliments (AFSSA) (nuo 2010 m. liepos 1 d. ji tapo Agence nationale de sécurité sanitaire de l'alimentation, de l'environnement et du travail (toliau – ANSES) dalimi);
            
         
               (2)
            
            
               tuo sprendimu nustatoma, kad ANSES tikslas – dokumentais patvirtinti trečiųjų šalių laboratorijų, kurios pateikė prašymą atlikti pasiutligės vakcinų veiksmingumo kontrolės serologinius tyrimus, vertinimą;
            
         
               (3)
            
            
               kompetentinga Korėjos Respublikos institucija pateikė prašymą patvirtinti Sinam-myeon esančią laboratoriją KBNP, INC, remdamasi 2013 m. rugsėjo 16 d. ANSES pateikta palankia tos laboratorijos vertinimo ataskaita;
            
         
               (4)
            
            
               atsižvelgiant į 2013 m. rugsėjo 16 d. ANSES parengtą nepalankią vertinimo ataskaitą, pagal Sprendimą 2000/258/EB Siheung-si esančiai laboratorijai Komipharm International Co. Ltd2011 m. kovo 1 d. išduotas leidimas panaikintas pagal Komisijos sprendimą 2010/436/ES (2);
            
         
               (5)
            
            
               kompetentinga Korėjos Respublikos institucija pateikė prašymą iš naujo patvirtinti Siheung-si esančią laboratoriją Komipharm International Co. Ltd, remdamasi 2014 m. balandžio 24 d. ANSES pateikta palankia tos laboratorijos vertinimo ataskaita;
            
         
               (6)
            
            
               todėl šioms laboratorijoms turėtų būti suteiktas leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (7)
            
            
               šiame sprendime numatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi leidimas atlikti šunų, kačių ir šeškų pasiutligės vakcinų veiksmingumo kontrolės serologinius tyrimus suteikiamas šioms laboratorijoms:
   
               a)
            
            
               
                           KBNP, INC
                        
                     
                           235–9, Chusa-ro, Sinam-myeon
                        
                     
                           Yesan-gun, Chungcheongnam-do
                        
                     
                           Korėjos Respublika
                        
                     
         
               b)
            
            
               
                           Komipharm International Co. Ltd
                        
                     
                           17 Gyeongje-ro,
                        
                     
                           Siheung-si, Gyeonggi-do,
                        
                     
                           429–848,
                        
                     
                           Korėjos Respublika
                        
                     
         2 straipsnis
   Šis sprendimas taikomas nuo 2014 m. rugpjūčio 15 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2014 m. liepos 31 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 79, 2000 3 30, p. 40.
   
      (2)  2010 m. rugpjūčio 9 d. Komisijos sprendimas 2010/436/ES, kuriuo įgyvendinamos Tarybos sprendimo 2000/258/EB nuostatos dėl kvalifikacijos tikrinimo testų, skirtų pratęsti laboratorijoms suteiktų leidimų vykdyti pasiutligės vakcinų veiksmingumo kontrolės serologinius tyrimus, galiojimą (OL L 209, 2010 8 10, p. 19).